Diari Oficial de la Generalitat Valenciana


Sumari del DOGV 4310, del 08-08-2002 (2002/8675)

RESOLUCIÓ de 21 de juny de 2002, del secretari general de la Generalitat Valenciana, per la qual proveïx una vacant anunciada per la Convocatòria 29/2002, de 31 de març de 2002 (DOGV núm. 4.221, d'4 d'abril de 2002).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4310

Data del DOGV
:   08-08-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/8675


Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de juny de 2002, del secretari general de la Generalitat Valenciana, per la qual proveïx una vacant anunciada per la Convocatòria 29/2002, de 31 de març de 2002 (DOGV núm. 4.221, d'4 d'abril de 2002). [2002/Q8675]
  
Vista la proposta formulada per la comissió de valoració corresponent a la Convocatòria 29/2002, de 31 de març de 2002 (DOGV núm. 4.221, d'4 d'abril de 2002), per a la provisió, pel procediment de lliure designació, del lloc de treball número 21.503, cap de Servici Jurídic, del Gabinet Jurídic de la Generalitat Valenciana.
  
Segons que disposa l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, així com l'article 28 del Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
Atesa la regulació continguda en el Decret 27/2001, de 30 de gener, del Govern Valencià, d'organització i règim de funcionament dels servicis jurídics de la Generalitat Valenciana, resolc:
  
Nomenar el senyor Jesús Emilio Torrejón Puchol, funcionari de carrera del grup A, amb número de registre personal 93210574S2, com a cap del Servici Jurídic, lloc número 21.503, grup A, complement de destinació nivell 28 i complement específic E050.
  
El cessament en l'actual lloc de treball es produirà l'últim dia del mes en què es publique la present resolució. La presa de possessió en el nou destí es produirà amb efectes des del dia següent al del cessament.
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptador des del sendemà de la seua publicació; o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos, comptadors des del sendemà al de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que hi donen la Llei 4/1999 i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 21 de juny de 2002.- El secretari general de la Presidència de la Generalitat Valenciana: Vicente Gomis Cerdán.